OpenLLM-France/wikimedia huggingface dataset:
# Saint-Nicolas-des-Bois

* Per a altres significats, vegeu «Saint-Nicolas-des-Bois (Orne)».
Saint-Nicolas-des-Bois és un municipi francès al departament de la la Mànega (regió de Normandia). L'any 2007 tenia 115 habitants.

## Demografia
### Població

El 2007 la població de fet de Saint-Nicolas-des-Bois era de 115 persones. Hi havia 48 famílies de les quals 12 eren unipersonals (8 homes vivint sols i 4 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:

### Habitatges

El 2007 hi havia 69 habitatges, 47 eren l'habitatge principal de la família, 21 eren segones residències i 1 estava desocupat. Tots els 69 habitatges eren cases. Dels 47 habitatges principals, 35 estaven ocupats pels seus propietaris, 9 estaven llogats i ocupats pels llogaters i 3 estaven cedits a títol gratuït; 4 tenien dues cambres, 5 en tenien tres, 11 en tenien quatre i 27 en tenien cinc o més. 43 habitatges disposaven pel capbaix d'una plaça de pàrquing. A 24 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Nicolas-des-Bois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 8 | 65 a 69 | 8 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 4 | 35 a 39 | 0 |
| 12 | 30 a 34 | 0 |
| 12 | 25 a 29 | 8 |
| 4 | 20 a 24 | 4 |
| 4 | 15 a 19 | 4 |
| 4 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 71 persones, 54 eren actives i 17 eren inactives. De les 54 persones actives 50 estaven ocupades (33 homes i 17 dones) i 4 estaven aturades (1 home i 3 dones). De les 17 persones inactives 8 estaven jubilades, 7 estaven estudiant i 2 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 2 d'empreses de construcció i 1 d'una empresa immobiliària.
Dels 2 establiments de servei als particulars que hi havia el 2009, 1 era un paleta i 1 guixaire pintor.
L'any 2000 a Saint-Nicolas-des-Bois hi havia 13 explotacions agrícoles que ocupaven un total de 360 hectàrees.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Théâtre d'Edgar

El Théâtre d'Edgar (Teatre d'Edgar, en català) és una sala d'espectacles teatrals ubicada al boulevard Edgar-Quinet (que li dona el nom) al barri de Montparnasse, a París. Va ser inaugurat el 1975 per Alain Mallet.
És una sala amb una capacitat per a vuitanta persones. Es va dedicar sobretot, en els seus incicis, a la descoberta d'escriptors, directors i actors. Al seu costat, hi ha el Café d'Edgar de mida una mica més petita i també va ser creada per Alain Mallet, el 1973.

## Estrenes

* 1994. Vive l'amour original de Bruno Druart
* 2012. Complétement givré(es) original de Leslie Bévillard.
* 2012. Ma voisine ne suce pas que de la glace, original de Jérémy Wulc.

## Enllaços externs

* Web de Les spectacles d'Edgar Arxivat 2012-03-12 a Wayback Machine.
# Newport (Rhode Island)

Newport és l'única ciutat del Comtat de Newport a l'estat de Rhode Island dels Estats Units d'Amèrica.

## Demografia

Segons el cens del 2000 Newport tenia 26.475 habitants, 11.566 habitatges, i 5.644 famílies. La densitat de població era de 1.287,4 hab./km².
Dels 11.566 habitatges en un 22,9% hi vivien nens de menys de 18 anys, en un 32,3% hi vivien parelles casades, en un 13,6% dones solteres, i en un 51,2% no eren unitats familiars. En el 39,4% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,86.
Per edats la població es repartia de la següent manera: un 19,6% tenia menys de 18 anys, un 14,6% entre 18 i 24, un 31,5% entre 25 i 44, un 21,4% de 45 a 60 i un 12,9% 65 anys o més.
L'edat mitjana era de 35 anys. Per cada 100 dones de 18 o més anys hi havia 90,9 homes.
La renda mitjana per habitatge era de 40.669$ i la renda mediana per família de 54.116$. Els homes tenien una renda mediana de 37.780$ mentre que les dones 27.492$. La renda per capita de la població era de 25.441$. Aproximadament el 12,9% de les famílies i el 14,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Port Clinton

«Port Clinton» té aquests significats:
* Port Clinton (Ohio), ciutat del comtat d'Ottawa, Ohio, Estats Units.
* Port Clinton (Pennsilvània), població dels Estats Units a l'estat de Pennsilvània.
# Comunitat religiosa

En l'àmbit sociològic, una comunitat religiosa fa referència a un grup de persones dins d'un espai determinat que s'identifica per les seves creences religioses comunes, tot constituint un grup diferenciable amb una forma de veure el món, uns costums i una ètica ben determinades.

## Referències

* ↑ La diversitat religiosa en les comunitats obertes. Criteris de discerniment ( PDF.). Consell Assessor per a la Diversitat Religiosa. Barcelona: Generalitat de Catalunya, 2013 [Consulta: 6 novembre 2015]. Arxivat 3 de març 2016 a Wayback Machine.
# Hidroxilclinohumita

La hidroxilclinohumita és un mineral de la classe dels silicats, que pertany al grup de la humita. Rep el seu nom en al·lusió a la seva composició química i estructura cristal·lina, sent el membre dominant amb hidroxil i monoclínic del grup, i per la seva relació amb la humita.

## Característiques

La hidroxilclinohumita és un silicat de fórmula química Mg$_9$(SiO₄)₄(OH)₂. Va ser aprovada com a espècie vàlida per l'Associació Mineralògica Internacional l'any 1998. Cristal·litza en el sistema monoclínic. La seva duresa a l'escala de Mohs és 6,5.
Segons la classificació de Nickel-Strunz, la hidroxilclinohumita pertany a «9.AF - Nesosilicats amb anions addicionals; cations en [4], [5] i/o només coordinació [6]» juntament amb els següents minerals: sil·limanita, andalucita, kanonaïta, cianita, mullita, krieselita, boromullita, yoderita, magnesiostaurolita, estaurolita, zincostaurolita, topazi, norbergita, al·leghanyita, condrodita, reinhardbraunsita, kumtyubeïta, hidroxilcondrodita, humita, manganhumita, clinohumita, sonolita, leucofenicita, ribbeïta, jerrygibbsita, franciscanita, örebroïta, welinita, el·lenbergerita, sismondita, magnesiocloritoide, ottrelita, poldervaartita i olmiïta.

## Formació i jaciments

Va ser descoberta al pou Zelentsovskaya del dipòsit de ferro, titani i vanadi de Kusinsk, a Zlatoust, a l'óblast de Txeliàbinsk (Districte Federal dels Urals, Rússia). També ha estat descrita en altres indrets de Rússia, Itàlia, la República Txeca i l'Afganistan.

## Referències

* ↑ «Hydroxylclinohumite» (en anglès). Mindat. [Consulta: 12 octubre 2017].
# 63 d'Andròmeda

63 d'Andròmeda (63 Andromedae) és una estrella de la constel·lació d'Andròmeda. Té una magnitud aparent de 5,57.

## Referències

* ↑ «The Relation between Rotational Velocities and Spectral Peculiarities among A-Type Stars». The Astrophysical Journal Supplement Series, 01-07-1995, pàg. 135–172. DOI: 10.1086/192182.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: SIMBAD.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 01-10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
# Teorema dels micos infinits

* Si cerqueu la sèrie de televisió amb un nom semblant, vegeu El teorema del mico (sèrie de televisió).
El teorema dels micos infinits és una proposta d'experiment mental que afirma que un mico picant tecles a l'atzar en una màquina d'escriure durant un temps infinit gairebé amb tota seguretat acabaria escrivint les obres completes de William Shakespeare.
En aquest context, «gairebé amb tota seguretat» és un terme matemàtic amb un significat precís, i «mico» no té un significat literal; és una metàfora d'un dispositiu abstracte que produeix una seqüència aleatòria de lletres i símbols ad infinitum. La probabilitat que un mico escrigui exactament una obra sencera com Hamlet de Shakespeare és tan petita que la possibilitat que es produeixi durant un període fins i tot centenars de milers d'ordres de magnitud més llarg que l'edat de l'univers és extremadament petita, però, de fet, no és zero. En canvi, la probabilitat que un mico escrigui aquesta obra disposant d'un temps infinit és exactament 1 (o, equivalentment, la probabilitat que no l'escrigui en un temps infinit és zero).
El tema relacionat de la generació automàtica a l'atzar de textos amb sentit també apareix en obres literàries com:
* Els viatges de Gulliver (1782) de Jonathan Swift. Al 3r llibre, durant la visita a la Gran Acadèmia de Lagado, un inventor intenta crear una llista completa de tot el coneixement amb una màquina que genera combinacions de lletres. Els seus deixebles anoten cada fragment que apareix que sembla que tingui sentit.
* El conte "La Biblioteca de Babel" de Jorge Luis Borges descriu una increïblement vasta biblioteca que consisteix en una successió de cambres hexagonals que contenen tots els possibles volums amb totes les possibles combinacions de les lletres de l'alfabet i alguns signes de puntuació. Es pregunta quin sentit poden tenir algunes pàgines seguides amb només signes de puntuació, i té la certesa que en algun lloc de la biblioteca hi ha un volum que ha d'explicar realment el sentit de l'univers.
* El conte "Expedició sexta, o com Trurl i Clapauci van crear un dimoni de segona classe per a vèncer el pirata Morros"" de Stanislaw Lem, dins del volum Ciberiada. Els constructors creen un dimoni que destil·la informació a partir dels moviments a l'atzar de les molècules d'un gas. Però resulta que la majoria d'informació, tot i que veraç, és irrellevant.

## Referències

* ↑ Williams, David. Probability with Martingales (en anglès). CAMBRIDGE UNIVERSITY PRESS - Statistical Laboratory, DPMMS Cambridge University, p. 44-45.

## Vegeu també

* SCIgen - un programa d'ordinador que genera falsos textos amb estructura i aspecte d'articles científics.
# Myrothamnus

Myrothamnus és un gènere d'angiospermes, l'únic de la família Myrothamnaceae. Inclou dues espècies de petits arbusts xeròfits nadius del sud de l'Àfrica tropical i Madagascar.
Myrothamnaceae va ser inclòs dins l'ordre Hamamelidales al Sistema Cronquist. Els estudis moleculars suggereixen que Myrothamnus no està estretament relacionat amb les Hamamelidaceae però sí clarament relacionat amb el gènere Gunnera. En l'APG III (2009) se l'inclou dins l'ordre Grunnerales, cosa confirmada al APG IV (2016).

## Taxonomia

* Myrothamnus flabellifolius Welw. - Angola,Àfrica meridional, Zimbabwe
* Myrothamnus moschata (Baill.) Baill. - Madagascar

## Referències

* ↑ Cronquist, Arthur. An integrated system of classification of flowering plants. Columbia University Press, 1981. ISBN 9780231038805.
* ↑ THE ANGIOSPERM PHYLOGENY GROUP «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, 141, 4, 01-04-2003, pàg. 399–436. DOI: 10.1046/j.1095-8339.2003.t01-1-00158.x.
* ↑ THE ANGIOSPERM PHYLOGENY GROUP «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, 161, 2, 29-10-2009, pàg. 105–121. DOI: 10.1111/j.1095-8339.2009.00996.x.
* ↑ Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 01-05-2016. DOI: 10.1111/boj.12385.

## Enllaços externs

* Myrothamnaceae in Stevens, P. F. (2001 onwards). Angiosperm Phylogeny Website. Version 7, May 2006.
* Myrothamnaceae Arxivat 2017-10-29 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 21 May 2006. http://delta-intkey.com Arxivat 2007-01-03 a Wayback Machine.
* links at CSDL Arxivat 2008-10-12 a Wayback Machine.
# Port Chester

Port Chester és una població dels Estats Units a l'estat de Nova York. Segons el cens del 2000 tenia 27.867 habitants.

## Demografia

Segons el cens del 2000, Port Chester tenia 27.867 habitants, 9.531 habitatges, i 6.376 famílies. La densitat de població era de 4.559,1 habitants per km².
Dels 9.531 habitatges en un 31,7% hi vivien nens de menys de 18 anys, en un 47% hi vivien parelles casades, en un 13,6% dones solteres, i en un 33,1% no eren unitats familiars. En el 26,7% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,44.
Per edats la població es repartia de la següent manera: un 22,5% tenia menys de 18 anys, un 10,8% entre 18 i 24, un 35,2% entre 25 i 44, un 18,6% de 45 a 60 i un 12,9% 65 anys o més.
L'edat mediana era de 34 anys. Per cada 100 dones de 18 o més anys hi havia 99,6 homes.
La renda mediana per habitatge era de 45.381 $ i la renda mediana per família de 51.025 $. Els homes tenien una renda mediana de 32.848 $ mentre que les dones 32.461 $. La renda per capita de la població era de 21.131 $. Entorn del 10,1% de les famílies i el 13% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Chester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Port Chester». American Fact Finder. Oficina del Cens dels Estats Units, 12-01-2010.
# Constant cosmològica

La constant cosmològica és un terme representat per Λ afegit per Albert Einstein a les seves equacions del camp gravitatori, amb l'objecte que hi hagués una solució en forma d'univers estàtic. Mesura la curvatura d'un espai buit en el qual no hi ha cap camp gravitatori.
Albert Einstein pensava que vivíem en un univers estàtic. En intentar escriure les equacions de la relativitat general, es va trobar amb un problema: si només existís la gravetat, totes les coses de l'Univers es col·lapsarien en un punt, potser un forat negre. Òbviament, l'Univers real no era així i semblava estable així que Einstein va afegir un altre terme a la seva teoria per contrarestar la gravetat a fi que les seves equacions fossin correctes. Amb el temps va considerar que la introducció d'aquesta constant «antigravitatòria» havia estat el seu error més greu i la va deixar de fer servir, tal com van fer altres físics. El terme va ser conservat però se li va atorgar un valor zero per descartar-lo.
A la dècada de 1990, dos grups d'astrònoms que dibuixaven un mapa de les supernoves llunyanes van descobrir un patró que suggeria que l'expansió de l'Univers no era constant, com deia la llei de Hubble, sinó que patia una acceleració. Aquest fet va sorprendre la comunitat cosmològica i encara avui es discuteix. Els resultats aportats pels estudis de les supernoves encaixaven amb les equacions d'Einstein, però només després de passar el valor de Λ de zero a 0,7. Un altre cop calia una nova força repulsiva que contrarestés la gravetat, aquest terme d'energia negativa es va batejar amb el nom d'energia fosca.
Finalment, Edwin Hubble trobà indicis que moltes de les anomenades, en aquell temps, nebuloses eren objectes exteriors a la Via Làctia, i com aquesta, galàxies molt extenses i que, segons la hipòtesi del mateix Hubble, s'allunyaven de la nostra galàxia a una velocitat que augmentava amb la distància.

## Referències

* ↑ «constant cosmològica». Gran Enciclopèdia Catalana. Grup Enciclopèdia Catalana. [Consulta: 5 desembre 2021].
* ↑ Ridpath, 2018, «cosmology».
* ↑ Ridpath, 2018, «cosmological constant (Λ)».
* 1 2 Baker, Joanne. 50 cosas que hay que saber sobre física (en castellà). Ariel, S.A., agost de 2009, p. 196-199. ISBN 9788434488137.

## Bibliografia

* Ridpath, I. A Dictionary of Astronomy (en anglès). 3a edició. Oxford University Press, 2018. ISBN 9780192542618.
# Hidroxiledgrewita

La hidroxiledgrewita és un mineral de la classe dels silicats que pertany al grup de la chegemita. Rep el nom per ser l'anàleg amb OH dominant de l'edgrewita. El nom de l'arrel honra al mineralogista Edward Sturgis Grew (n. 1944, Boston, Massachusetts, EUA), de la Universitat de Maine.

## Característiques

La hidroxiledgrewita és un nesosilicat de fórmula química Ca$_9$(SiO₄)₄(OH)₂. Va ser aprovada com a espècie vàlida per l'Associació Mineralògica Internacional l'any 2011, sent publicada per primera vegada el 2012. Cristal·litza en el sistema monoclínic. La seva duresa a l'escala de Mohs oscil·la entre 5,5 i 6.

## Formació i jaciments

Va ser descoberta al xenòlit número 1 del mont Lakargi, situat a la caldera Verkhnechegemskaya, dins la vall de Baksan (Kabardino-Balkària, Rússia), on es troba matriu d'hidroxilel·lestadita, sent l'únic indret de tot el planeta on ha estat descrita aquesta espècie mineral.

## Referències

* ↑ «Hydroxyledgrewite» (en anglès). Mindat. [Consulta: 18 novembre 2021].
# Danilo Grassi

Danilo Grassi (Lonate Pozzolo, Llombardia, 1 de gener de 1941) és un ciclista italià que fou professional entre 1964 i 1965. En aquests anys aconseguí una victòria d'etapa al Giro d'Itàlia de 1965. Anteriorment, com a ciclista amateur, es proclamà Campió del món en contrarellotge per equips el 1962, junt a Mario Maino, Antonio Tagliani i Dino Zandegu; mentre el 1963 es feia amb la medalla de plata en la mateixa prova, aquest cop acompanyat per Mario Maino, Pasquale Fabbri i Dino Zandegu.

## Palmarès

* 1962
** Campió del món Campió del món en contrarellotge per equips
* 1963
** Medalla de plata al Campió del món en contrarellotge per equips
* 1965
** Vencedor d'una etapa al Giro d'Itàlia

### Resultats al Giro d'Itàlia

* 1964. 87è de la classificació general
* 1965. 79è de la classificació general. Vencedor d'una etapa

## Referències

* Fitxa a cyclebase.nl
* Fitxa a sitiodeciclismo.net
# Sant Bernabé d'Ares

Sant Bernabé d'Ares és una església abandonada d'Ares, Cabó (Alt Urgell), inclosa a l'Inventari del Patrimoni Arquitectònic de Catalunya. Era sufragània de l'església de Cabó i ara depèn de la parròquia de Coll de Nargó.

## Descripció

Edifici religiós d'una nau i capelles afegides. La nau està coberta amb volta de canó i la teulada és a doble vessant. A la façana oest es troba la porta, un ull de bou i el campanar d'espadanya. El parament és de pedres unides amb morter sense fer filades.

## Referències

* 1 2 Cases i Loscos, Maria Lluïsa. «Sant Bernabé d'Ares (Cabó)». Catalunya Romànica. L'enciclopèdia catalana. [Consulta: 6 febrer 2020].
* ↑ «Sant Bernabé d'Ares». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Timarc

Timarc és el nom dels següents personatges:
* Timarc (general), general atenenc.
* Timarc d'Atenes, polític atenenc
* Timarc (sàtrapa), sàtrapa de Babilònia.
* Timarc de Milet, tirà de Milet.
* Timarc de Rodes, gramàtic grec
# Myron Scholes

Myron S. Scholes (Timmins, Canadà 1941) és un economista i professor universitari canadenc guardonat amb el Premi Nobel d'Economia l'any 1997.

## Biografia

Va néixer l'1 de juliol de 1941 a la ciutat de Timmins, població situada a l'estat canadenc d'Ontario. Va estudiar economia a la Universitat McMaster de Hamilton, on es va graduar l'any 1962. Posteriorment es traslladà fins a la Universitat de Chicago, on realitzà un postgrau el 1964 i el doctorat l'any 1969. Actualment és professor d'economia a la Universitat Stanford.

## Recerca econòmica

Interessat igualment que Robert Merton en els derivats financers, al costat d'aquest i de Fisher Black va desenvolupar el model Black-Scholes, que va permetre el gran desenvolupament de la utilització d'aquests instruments financers.
L'any 1997 fou guardonat, juntament amb Robert Merton, amb el Premi Nobel d'Economia pels seus estudis econòmics sobre els derivats financers. Fisher Black no pogué ser guardonat amb el Premi Nobel donada la seva mort prematura l'any 1995, tot i que fou mencionat pel Comité Nobel en l'atorgament del guardó.

## Enllaços externs

* «Myron Scholes» (en anglès). The Nobel Prize. The Nobel Foundation.
# Polit del Pacífic

El polit del Pacífic (Numenius tahitiensis) és un polit, per tant un ocell de la família dels escolopàcids (Scolopacidae). En estiu habita la tundra de muntanya de l'oest d'Alaska, i en hivern platges i zones humides de moltes illes del Pacífic.